recursal/SuperWikiNEXT-32B huggingface dataset:
**கருந்தொண்டைச் சில்லை** (*Black-throated munia*) தென்மேற்கு இந்தியா மற்றும் இலங்கையில் காணப்படும் ஒரு **பசாரிபார்மிசு** வரிசையை சார்ந்த சிற்றினம் ஆகும். இவை தென்மேற்கு இந்தியாவில் கிழக்குத் தொடர்ச்சி மலைகளிலும் இலங்கையிலும் காணப்படுகிறது.

உடலமைப்பு
---------

கருந்தொண்டைச் சில்லையின் உடல் நீளமானது சுமார் 10 செ. மீ. ஆகும். இதன் தலை, இறக்கைகள், வால் ஆகியன சாக்லெட் பழுப்பு நிறத்திலும், முதுகுப் பகுதி பழுப்பு நிறமாகவும், வால் போர்வை இறகுகள் சற்று வெளுத்துக் காணப்படும். கன்னம், தொண்டை, மார்பு ஆகியன நல்ல பழுப்பாக இருக்க வயிறு வாலடி ஆகியன இளஞ்சிவப்புத் தோய்ந்த பழுப்பாக இருக்கும்.

காணப்படும் பகுதிகள்
-------------------

தமிழ்நாட்டில் தென்மேற்கு மலைப் பகுதிகளில் ஆண்டு முழுதும் காணப்படும் இது கோடை காலத்தில் வடக்கே உள்ள நீலகிரி மலைப் பகுதிக்கும் வலசை வருகின்றது. பிற சில்லைகளைப் போல வறண்ட நிலங்களை விரும்பாத இது மலைப் பாங்கான நிலப் பகுதிகளையும் நீர் வளமிக்க பகுதிகளையும் விரும்பித் திரியும்.

*கருந்தொண்டைச் சில்லை*

உணவு
----

புல், விதைகள், நெல், களையாக வளர்ந்துள்ள செடிகளின் விதை ஆகியவையே இதன் முக்கிய உணவாக உள்ளது. இதன் பழக்க வழக்கங்கள் பிற சில்லைகளைப் போன்றதே.

இனப்பெருக்கம்
-------------

ஜூலை முதல் டிசம்பர் வரை மூங்கில் இலை புல்லின் அகன்ற இலை ஆகியன கொண்டு பந்து வடிவிலான கூட்டினை அமைக்கும். கூட்டினுள் மெத்தென்று ஆக்க வைக்கப்பட்ட புல்லின் பூவோடுகூடிய இனுக்குகள் நுழைவாயிலுக்கு வெளியே குழல் அமைப்பில் நீட்டிக் கொண்டிருக்கும். சிறுமரங்களின் வெளிப்பட நீண்டிருக்கும் கிளைகளிடையே தரையிலிருந்து 4மீ. ஊயரத்துக்கு உள்ளாக இதன் கூடு அமைந்திருக்கும் 3 முதல் 8 வரை முட்டைகள் இடும்.

பெயரிடல்
--------

விலங்கியல் அறிஞர் எட்வர்ட் பிரடெரிக் கெலார்ட் நினைவாக இந்த சில்லையின் இருசொற் பெயரீல் 1863-ல்[தாமஸ் சி. ஜெர்டன் என்பவரால் உலோஞ்சுரா கெலார்தி என அழைக்கப்பட்டது.

மேற்கோள்கள்
-----------

1. ↑  "*Lonchura kelaarti*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  முனைவர் க.ரத்னம். 2002. தமிழ்நாட்டுப் பறவைகள். மணிவாசகர் பதிப்பகம். பக்கம் 152

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q819464
* விக்கியினங்கள்: Lonchura kelaarti
* Avibase: 9138891C996A65A4
* BirdLife: 22719818
* ஈபேர்டு: bltmun1
* EoL: 917703
* GBIF: 2493608
* iNaturalist: 13906
* IRMNG: 10211826
* ITIS: 560852
* IUCN: 22719818
* என்.சி.பி.ஐ: 522428
* Xeno-canto: Lonchura-kelaarti

 |
**கருநீலக் குழந்தைகள்** (*Indigo children*) என்பது அசாதாரணமான, சிறப்பான, ஆற்றல்களையும், இயல்புகளையும் கொண்டிருப்பதுடன், அல்லது இயல்நிலை கடந்த செயற்பாடுகளையும், ஆற்றல்களையும் கொண்டிருப்பதாகச் சொல்லப்படும் குழந்தைகளுக்கு வழங்கப்படும் போலி அறிவியல் (pseudoscience) பெயர். முத்திரை குத்தப்படும் குழந்தைகள் ஆவர். இதுபற்றிய சிந்தனை 1970 இல் Nancy Ann Tappe என்பவரால் அறிமுகப்படுத்தப்பட்ட புது யுகம் என்னும் கருத்தாக்கத்தின் அடிப்படையில் அமைந்தது. இது தொடர்பாக 1990 களில் வெளிவந்த புத்தகங்களும், அதைத் தொடர்ந்த தசாப்தங்களில் வெளிவந்த திரைப்படங்களும் மக்கள் மத்தியில் ஆர்வத்தைத் தூண்டியது. தொலை நுண்ணுணர்வு போன்ற இயல்நிலை கடந்த இயல்புகளைக் கொண்டிருப்பதனால், இது மனித இனத்தின், வளர்ச்சிப் படிமுறையில் அடுத்த கட்டத்துக்கு நகர்வதைக் காட்டுவதாக சிலர் நம்புகின்றனர். அத்துடன் இவர்கள், சக மனிதர்களை விட படைப்பாற்றல் மற்றும் புரிந்துணர்வு அதிகம் கொண்டவர்களாக இருப்பதாகவும் நம்பப்படுகின்றது.

கருநீலக் குழந்தைகள் இருப்பதோ, அல்லது அவர்களிடம் இருப்பதாகச் சொல்லப்படும் இயல்புகள் இருப்பதோ நம்பத்தகுந்த அறிவியல் ஆய்வுகள் மூலம் நிரூபிக்கப்படவில்லை. இருப்பினும் குழந்தைகள் சாதாரண கற்றல் அல்லது கற்பித்தல் முறையைப் பின்பற்ற முடியாது இருக்கும் சூழ்நிலைகளில், தங்கள் குழந்தைகளிடம் விசேட இயல்புகள் இருப்பதாக பெற்றோர்கள் சிலர் நம்புகின்றனர். இந்தப் பெற்றோர்களின் கூற்றுக்களில் நம்பிக்கை அற்றவர்கள், பெற்றோர்கள் குழந்தைக்கு இருக்கக்கூடிய மனநலக் குறைபாட்டை கண்டு பிடிப்பதையும், குழந்தைக்குத் தேவையான சிகிச்சையை அளிப்பதையும் தவிர்ப்பதாகவும் குறை கூறுகின்றனர். சில பெற்றோர்கள் தமது உற்பத்திப் பொருட்கள் விற்பனை, சேவைகளின் அங்கீகாரம் மூலம் பணம் சம்பாதிக்கும் நோக்கிலும் இவ்வாறு செய்வதாகக் குற்றம் சுமத்தப்படுகின்றனர்.

மேற்கோள்கள்
-----------

1. ↑  Stenger, Victor J. (1998-06). "Reality Check: the energy fields of life". Committee for Skeptical Inquiry.
**பனிஹால்-காசிகுண்ட் சுரங்கச்சாலை** (**Banihal Qazigund Road Tunnel**) இந்தியாவின் ஜம்மு காஷ்மீர் மாநிலத்தில், பீர் பாஞ்சல் மலைத்தொடரில் 1790 மீட்டர் உயரத்தில் அமைந்த பனிஹால் மற்றும் காசிகுண்ட் நகரங்களை இணைக்கும் 8.5 கிமீ நீளம் கொண்ட நான்கு வரிசைகளைக் கொண்ட இரு வழிச் சுரங்கப்பாதையாகும். இதனால் ஜம்மு - ஸ்ரீநகர் இடையே பயணிக்கும் தொலைவும், நேரம் சுருங்கும். இச்சுரங்கச் சாலைப் பணி ரூபாய் 2,100 கோடி மதிப்பீட்டில், 2011-இல் துவங்கி நடைபெற்று வருகிறது.

சுரங்கச் சாலை அமைப்பு
---------------------

இதன் ஒவ்வொரு சாலைச் சுரங்கப்பாதையும் 7 மீட்டர் அகலமும், இரு வழிப்பாதையும் கொண்டது. பராமரிப்புப் பணிக்கும், அவசர காலத்தில் வெளியேறும் வகையில், இருவழிச் சுரங்கப்பாதையில், 500 மீட்டர் நீள இடைவெளியில், இரு சுரங்கச் சாலைகளும் ஒன்றுடன் ஒன்று இணைக்குமாறு வடிவமைக்கப்பட்டுள்ளது. சுரங்கச் சாலைகளில் வெளியேறும் புகை போன்ற மாசுக் காற்றினை வெளியேறுவதற்கும், தூய காற்று உட்புகுவதற்கும் ஏற்ப சுரங்கம் வடிவமைக்கப்பட்டுள்ளது. மேலும் சுரங்கப்பாதைகளை பாதுகாக்கவும், கண்காணிப்பதற்கும் நவீன கருவி வசதிகள் கொண்டது. இச்சுரங்கபாதையை பயன்படுத்துவதற்கு வாகன ஓட்டிகளிடமிருந்து கட்டணம் வசூலிக்கப்படும் என எதிர்பார்க்கப்படுகிறது.

சுரங்கச் சாலைப் பணியின் முன்னேற்றம்
-----------------------------------

மே 2016-இல் சுரங்கச் சாலைப்பணி 7.2 கிமீ தொலைவிற்கு குடையப்பட்டது.மே 2018-இல் முழு நீளத்திற்கும் மலையைக் குடையும் பணி முடிவடைந்துள்ளது.  பயணிகளின் பயன்பாட்டிற்கு இச்சுரங்கச் சாலை மார்ச் 2020-இல் திறக்கப்படும் எதிர்பார்க்கப்படுகிறது.

அமைவிடம்
--------

சுரங்கச் சாலையின் தெற்குப் பகுதியின் வாயில் 33°29′22″N 75°10′22″E﻿ / ﻿33.4895°N 75.1729°E﻿ / 33.4895; 75.1729 பாகையிலும், வடக்குப் பகுதி 33°33′53″N 75°11′12″E﻿ / ﻿33.5646°N 75.1867°E﻿ / 33.5646; 75.1867 பாகையிலும் அமைந்துள்ளது.

இதனையும் காண்க
--------------

* ஜவகர் குகை
* செனானி-நஷ்ரி சுரங்கச்சாலை
* சோஜி லா சுரங்கச்சாலை
* பீர் பாஞ்சால் சுரங்க இருப்புப்பாதை
* தேசிய நெடுஞ்சாலை 1எ (இந்தியா)
* ஜம்மு-பாரமுல்லா இருப்புப் பாதை

மேற்கோள்கள்
-----------

1. ↑  CONCERN: 8 years on, work on Qazigund-Banihal tunnel far from over
2. ↑  "Tunnels of Hope in Valley, Governance Now". 19 February 2017 அன்று பார்க்கப்பட்டது.
3. ↑
4. ↑
**காஞ்சிபுரம் ஏகாம்பரநாதர் குளம் (சர்வதீர்த்தம்)** என்று அறியப்படுவது, காஞ்சிபுரத்திலுள்ள ஏகாம்பரநாதர் கோயில் குளமாகும். மேலும், சிறப்புப் பெற்ற முத்திமண்டபமும் இத்திருக்குளத்தின் கரையில் அமைந்துள்ளதோடு இக்குளத்தின் பெருமையைக் காஞ்சிபுராணம் "சருவதீர்த்தப் படலம்" என்று தனிப்படலமாகவே வைத்துப் போற்றுகிறது.

இறைவர், வழிபட்டோர்
------------------

* இறைவர்: ஏகாம்பரநாதர்
* இறைவியார்:
* தல விருட்சம்:
* தீர்த்தம்:
* வழிபட்டோர்: அனைத்துத் தீர்த்தங்களும்.

தல வரலாறு
---------

இத்திருக்குளம் மிகவும் பிரசித்தி பெற்றத் திருக்குளமாகும். காசிவிசுவநாதர், ராமேசுவரர் முதலிய அநேக கோயில்கள் இதன்கரையில் அமைந்துள்ளன. அம்மையின் மன உறுதியை உலகம் அறியும் பொருட்டு இறைவனார் நதிகளை அழைத்தபோது, எல்லாத் தீர்த்தங்களும் திரண்டு, நதியுருவம் பூண்டு காஞ்சிக்குப் பிரவாகங்கொண்டு வந்தன. இப்பெரும் வெள்ளத்திற்கு அஞ்சிய அம்பிகை பெருமானைக் காக்கும் பொருட்டு தாம் அமைத்த மணல் லிங்கத்தை (திருவேகம்பத்துப் பெருமானை) ஆரத்தழுவி, கைளாற் பற்றிக் காத்தார். இதன் காரணமாகவே திருவேகம்பர் தழுவக் குழைந்தவராகி, அம்மையின் வளைத்தழும்பும், முலைச்சுவடும் திருமேனியில் ஏற்றார். அதன்பின்னர் அனைத்துத் தீர்த்தங்களும் இங்கியே தங்கி இறைவனை **தீர்த்தேஸ்வரர்** என்ற பெயரில் வழிபட்டன. இவ்வழிபாட்டை அனைத்துத் தீர்த்தங்களும் செய்தமையினால் இதுவே சர்வதீர்த்தம் எனப் பெயர் பெற்றது.

இறைவன் நதிகளின் வழிபாட்டினை மெச்சி வெளிப்பட்டு "உம்மிடத்தில் (சர்வதீர்த்தத்தில்) நீராடி எம்மை வழிபட்டு, தேவர்கள் முதற்கொண்டு பித்ருக்கள் ஈராக உள்ளோருக்கு தர்ப்பணம் செய்து தானம் தந்து வணங்குவோருக்கு யாம் முத்திப்பேற்றை அருளுவோம். மேலும் உம்மிடத்தில் நீராடியோர் பல பாவங்களினின்றும் நீங்கப் பெறுவர். அத்துடன் உம்மில் நீராடி எம்மை (ஏகாம்பரநாதர்) வணங்குவோர் அறம், பொருள், இன்பம், வீடு என்னும் நால்வகைப் பயன்களும் பெற்று, தாயின் வயிற்றில் புகாது எம் திருவருளில் வாழ்ந்து மகிழ்வர்" என்று அருளினார் என்பது தலவரலாறாகும்.

அமைவிடம்
--------

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் மேற்கு பகுதியில், வேலூர் செல்லும் சாலையில் இப்பெருங்குளம் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடமேற்கே சுமார் 1 கிலோமீட்டர் இக்குளம் அமைந்துள்ளது.

இவற்றையும் காணீர்
-----------------

* காஞ்சிபுரம் ஏகாம்பரநாதர் கோயில்

மேற்கோள்கள்
-----------

1. ↑  Project Madurai, 1998-2008 | 47. சர்வ தீர்த்தப்படலம் 1619 - 1644
2. ↑  tamilvu.org | காஞ்சிப் புராணப் படல அட்டவணை | சருவதீர்த்தப் படலம 479.
3. ↑  "shaivam.org | காஞ்சி சிவத் தலங்கள் | சர்வதீர்த்தம் ஏகாம்பரநாதர் திருக்கோவில்)". 2015-06-03 அன்று மூலம் பரணிடப்பட்டது. 2016-03-02 அன்று பார்க்கப்பட்டது.

புற இணைப்புகள்
--------------

* காஞ்சிபுரம் கோயில்களின் சாலைகள் வரைபடம்.
* ஏகாம்பரநாதர் குளம் (சர்வதீர்த்தம்) படிமம்.
பனிமலைகளின் துண்டுகளே பனிப்பாறைகள் ஆகும். இவை பிரிந்து உருகி, பின் பெருங்கடலில் கலக்கின்றன. பனிப்பாறை வெண்மை நிறத்தில் சிறிய காற்று நுண்குமிழிகளுடன் காணப்படும். நீர்க்குமிழிகளின் பரப்பு வெண்மை நிற ஒளியைப் பிரதிபலிப்பதால் பனிப்பாறை முழுவதும் வெண்மை நிறமாகத் தோன்றுகிறது. பனிக்கட்டியில் நீர்க்குமிழி இல்லாதிருக்கும் போது நீலநிறமாகத் தெரியும். இதற்குக் காரணம் வானத்தின்
நீல நிறத்தைப் பிரதிபலிப்பதே ஆகும். இன்றைய உலகின் அதிகரிக்கும் நன்னீர்த் தேவைக்குப் பனிப்பாறை மூலம் கிடைக்கும் நீரைக் குடிநீராகப் பயன்படுத்துவதே ஒரு சிறந்த தீர்வாகும். வடஇந்தியாவில் உள்ள அனைத்து ஆறுகளும் இமயமலையில் உள்ள பனிப்பாறைகளில் இருந்தே
தோன்றுகின்றன. பனிப்பாறை நீரைக் குடிநீராகப் பயன்படுத்துவதில் உள்ள இரண்டு நேர்மறையான சூழ்நிலை விளைவுகள்.
மனித இனம் நீர்நிலைகளைச் (ஆறு, ஏரிகள்) சார்ந்திருத்தல் வெகுவாகக் குறைகின்றது. இதனால் சூழ்நிலைமண்டலத்தில் மனிதத் தாக்கமும்
குறைகிறது.பனிப்பாறை நீரைக் குடிநீராகப் பயன்படுத்துவதின் மூலம் துருவப்பகுதிகளில் உள்ள பனிமலைகள்உருகுவதனால் ஏற்படும் கடல்மட்டஅளவு உயர்வினைக் குறைக்கலாம்.



1. ↑
2. ↑
Indigo Bunting பறவை

**கருநீலம்** என்பது *Indigofera tinctoria* என்ற தாவரத்தையும், அதனை அண்டிய இனங்களிலிருந்தும் பெறப்படும் நீலச் சாயத்தினைச் சார்ந்து பெயரிடப்பட்ட நிறங்களில் ஒன்றாகும். மின்காந்த நிழற்பட்டையில், இந்த கருநீல நிறமானது 420 - 450 நானோமீட்டர் (nm) அலைநீளத்தைக் கொண்டிருப்பதுடன், நீலம், ஊதா நிறங்களுக்கிடையே அமைந்துள்ளது. மரபுவழியில் இந்த நிறமானது வானவில் நிறங்களில் ஒன்றாக, கட்புலனாகும் நிறமாலை யில் ஒன்றாக கருதப்பட்டிருந்த போதிலும், நவீன நிற அறிவியல் அறிஞர்க்ள் இந்த நிறத்தை ஒரு தனிப்பிரிவாகக் கருதாது, 450 nm அலைநீளத்துக்குட்பட்டதாக ஊதா நிறத்துடன் சேர்த்தே வகை பிரிக்கின்றனர். ஒளியியலுக்குரிய அறிவியல் அறிஞர்களான ஹார்டியும் பெரினும் (Hardy and Perrin) இந்த கருநீல நிறத்தை அலைநீள பட்டியலில் 446 - 464 nm வரிசைப்படுத்தினர்.  

  

முதன்முதலாக கருநீலம் என்பது ஆங்கிலத்தில் indigo என ஒரு நிறமாகப் பதிவு செய்யப்பட்டிருப்பது 1289 இலாகும்

வரலாறு
------

கருநீலச் சாயம்
*Indigofera tinctoria* கருநீலச் சாயமானது பல்லாண்டுகளுக்கு முன்னர், கிரேக்க-ரோமன் சகாப்தத்திலேயே, இந்தியாவிலிருந்தே ஐரோப்பாவுக்கு ஏற்றுமதி செய்யப்பட்டதாக நம்பப்படுகின்றது. கிரேக்க மொழியில் இண்டிகோன் (indikon) என்பது சாயத்தைக் குறிக்கும். ரோமன் மொழியில் இண்டிக்கம் (indicum) என்ற சொல்லும் இதனையே குறிக்கும். இந்தச் சொல்லானது, இத்தாலிய மொழியின் பேச்சு வழக்கில் பயன்படுத்தப்பட்டு, பின்னர் ஆங்கிலத்திற்கு வரும்போது இண்டிக்கோ (indigo) என்ற பெயரைப் பெற்றதாக நம்பப்படுகின்றது.  

  

இதே சாயம், தற்காலத்தில் ஐரோப்பாவில் *Isatis tinctoria* என்ற தாவரத்திலிருந்து பெறப்படுகின்றது.

மேற்கோள்கள்
-----------

1. ↑  W3C TR CSS3 Color Module, SVG color keywords. W3C. (May 2003). Retrieved on 2007-12-14.
2. ↑  J. W. G. Hunt (1980). *Measuring Color*. Ellis Horwood Ltd. பன்னாட்டுத் தரப்புத்தக எண்:0-7458-0125-0.
3. ↑  Arthur C. Hardy and Fred H. Perrin. *The Principles of Optics.* McGraw-Hill Book Co. Inc. New York. 1932.
4. ↑  Maerz and Paul *A Dictionary of Color* New York:1930 McGraw-Hill Page 197; Color Sample of Indigo: Page 117 Plate 47 Color Sample E10
**திட்டப்பிழை** (*Standard error*) என்பது புள்ளியியல் அளவையின் மாதிரிப் பரவலின் விலக்கம் ஆகும்.

திட்டப்பிழை
-----------

ஒரு புள்ளியியல் அளவையின் மாதிரிப் பரவலின் திட்டவிலக்கமே திட்டப்பிழை எனப்படும். இதனை ஆங்கிலத்தில் S.E. எனக் குறிக்கப்படும். எடுத்துக்காட்டாக சராசரி x̄ ன் மாதிரிப் பரவலின் திட்டவிலக்கம்  அச்சராசரியின் திட்டப்பிழை ஆகும்.

எனவே சராசரியின் திட்டப்பிழை  = 

{\displaystyle {\sigma }\_{\bar {x}}\ ={\frac {\sigma }{\sqrt {n}}}}.
பெருங்கூறுகளில் அதிக அளவில் பயன்படுத்தப்படும் நன்கு அறிந்த புள்ளியியல் அளவைகளின் திட்டப்பிழைகள் கீழே கொடுக்கப்பட்டுள்ளன. இதில் n என்பது மாதிரியின் அளவு , σ2 என்பது முழுமைத் தொகுதியின் மாறுபாடு மற்றும் P என்பது முழுமைத் தொகுதியின் விகிதசமம் ஆகும். மேலும் Q = 1- P. n1 மற்றும் n2 என்பன இரு மாதிரிகளின் அளவுகளாகும்.

| வ.எண் | புள்ளியியல் அளவை | திட்டப்பிழை |
| --- | --- | --- |
| 1 | மாதிரியின் சராசரி | σ/√n |
| 2 | கண்டறியப்பட்ட மாதிரி விகிதசமம் | √PQ/n |
| 3 | இரு மாதிரிகளின் சராசரிகளின் வித்தியாசம் | √(σ12/n1 + σ22/n2) |
| 4 | இரு மாதிரிகளின் விகித சமங்களின் வித்தியாசம் | √(P1Q1/n1 + P2Q2/n2) |

திட்டப்பிழைகளின் பயன்பாடுகள்
----------------------------

திட்டப்பிழையானது பெருங்கூறு கோட்பாடுகளிலும் எடுகோள் சோதனைகளுக்கு அடிப்படையாகவும் பயன்படுகிறது.
பண்பளவையின் மதிப்பீட்டின் நுண்மையின் அளவீடாக செயல்படுகிறது.
திட்டப்பிழையின் தலைகீழியை மாதிரியின் நுண்மை அல்லது நம்பகத்தன்மையின் அளவாகக் கொள்ளலாம்.திட்டப்பிழையானது முழுமைத் தொகுதியின் பண்பளவை அமைவதற்கான நிகழ்தகவு எல்லைகளைக் கண்டுபிடிக்க ஏதுவாக அமைகிறது.

### குறிப்பு

ஒரு மாதிரியின் அளவை அதிகரித்து புள்ளியியல் அளவையின் திட்டபிழையைக் குறைக்கலாம். ஆனால் இம்முறையில் செலவு, உழைப்பு மற்றும் நேரம் ஆகியவை அதிகரிக்கின்றன

மேற்கோள்கள்
-----------

1. ↑  "cbse books". 7 சூலை 2017 அன்று பார்க்கப்பட்டது.
2. ↑  Altman, Douglas G; Bland, J Martin (2005-10-15). "Standard deviations and standard errors". *BMJ : British Medical Journal* **331** (7521): 903. doi:10.1136/bmj.331.7521.903. பன்னாட்டுத் தர தொடர் எண்:0959-8138. பப்மெட்:16223828.
**கருப்பரான மோசே** (330–405), (**கொள்ளைக்காரான மோசே** அல்லது **எத்தியோப்பியரான மோசே**) என்பவர் நான்காவது நூற்றாண்டின் எகிப்தில் வாழ்ந்த கடும் தவம் செய்த துறவியும் கத்தோலிக்க குருவும் குறிப்பிடத்தக்க பாலைவனத் தந்தையருள் ஒருவரும் ஆவார். இவர் அறப் போராட்ட திருத்தூதர் (apostle of non-violence) எனவும் அழைக்கப்படுகின்றார்.

தொடக்கக்கால வாழ்க்கை
--------------------

ஒரு எகிப்திய அரசு அதிகாரியின் அடிமையாக இருந்தவர் மோசே. திருடியதாற்காகவும் கொலை செய்ததாக சந்தேகிக்கப்பட்டும், இவர் பணிநீக்கம் செய்யப்பட்டார். பின்னர் இவர் கொள்ளைக்காரர்கள் கும்பல் ஒன்றின் தலைவர் ஆனார். நைல் பள்ளத்தாக்கில் பயங்கரவாத வன்முறை செயல்களில் ஈடுபட்டு வந்தார். இவர் வடிவில் மிகவும் பெரியதாயும் ஆதிக்கம் செலுத்துபவராகவும் இருந்தார்.

மனமாற்றமும் துறவு வாழ்வும்
--------------------------

ஒரு சமயம், கொள்ளை நடத்த சென்ற இடத்தில் ஒரு நாய் குரைத்ததால் மோசே தனது திட்டத்தினை நிரைவேற்ற இயலவில்லை. அதனால் அவர் அதன் உரிமையாளர் மீது பழிவாங்கும் நோக்கோடு அவரது வீட்டினை கொள்ளை இட மீண்டும் முயன்றார். நாய் மீண்டும் தடுக்கவே, தனது கோவத்தை தனிக்க தனது ஆடுகளில் சிலவற்றை கொன்றார். ஒருமுறை உள்ளூர் அதிகாரிகளிடமிருந்து தப்பிக்கும் முயற்சியாக அலெக்சாந்திரியாவுக்கருகே இருந்த ஸ்கேடீஸ் என்னும் பாலைவனத்தில் வாழ்ந்துவந்த துறவிகளிடம் அடைக்களம் புகுந்தார். அங்கு இருந்த துறவியரின் அர்ப்பண வாழ்வு, அவர்களின் அமைதி மற்றும் மனநிறைவு ஆகியவை மோசேவை ஆழமாக தாக்கியது. அதன் விளைவாக அவர் விரைவில் தனது பழைய வாழ்க்கையினை கைவிட்டு, ஒரு கிறிஸ்துவராக திருமுழுக்கு பெற்று, அத்துறவியர்களின் குழுவில் ஒரு துறவியாக இணைந்தார்.

துறவு வாழ்வு இவருக்க முதலில் கடினமாகவே அமைந்தது. இவரின் முரட்டு குனம் இவரை அடிக்கடி மனம் தளர வைத்தது. எனினும் தொடர்ந்து தனது ஆன்மீக வாழ்வில் முன்னேரி பல கடும் தவ முயற்சிகளில் ஈடுபட்டார். பின்னாட்களில் இவர் வட ஆப்ரிக்காவின் மேற்கு பாலைவனத்தில் இருந்த வனவாசிகளுக்கு ஆன்மீக தலைவரானார். அப்போது இவர் ஒரு குருவாக திருநிலைப்படுத்தப்பட்டார்.

இறப்பு
------

இவருக்கு 75 வயதானபோது, கி.பி. 405இல், பெர்பர்களின் ஒரு குழு மடத்தினை தாக்கி அதனை சூறையாட திட்டமிட்டிருப்பதாக இவருக்கு செய்தி வந்தது. இம்மடத்தில் இருந்த பிற துறவிகள் அவர்களை எதிர்த்து போராட விரும்பினாலும், இவர் அதற்கு அனுமதி வழங்கவில்லை. அம்மடத்தில் இருந்த ஏழு துறவிகளைத்தவிர மற்ற எல்லோரையும் பாதுகாப்பான இடத்திற்கு அனுப்பிவிட்டு படையெடுப்பாளர்களை கைவிரித்து வரவேற்றார். இவரும் இவருடன் மடத்தில் இருந்த எழுவரும் அப்படையெடுப்பாளர்களால் ஜூலை 1 அன்று கொல்லப்பட்டனர். இவர் ஒரு மறைசாட்சியாக கருதப்படுகின்றார்.

மேற்கோள்கள்
-----------

1. ↑  "The History of St. Moses the Black Priory". 2011-08-29 அன்று மூலம் பரணிடப்பட்டது. 2013-10-09 அன்று பார்க்கப்பட்டது.
2. ↑  "Mission Statement of The Brotherhood of St. Moses the Black". 2009-10-14 அன்று மூலம் பரணிடப்பட்டது. 2013-10-09 அன்று பார்க்கப்பட்டது.
3. 1 2  "காப்பகப்படுத்தப்பட்ட நகல்". 2008-07-09 அன்று மூலம் பரணிடப்பட்டது. 2013-10-09 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2011-08-29 அன்று மூலம் பரணிடப்பட்டது. 2013-10-09 அன்று பார்க்கப்பட்டது.
**சிவப்பு கானாங்கோழி** (*Ruddy- breasted Crake, "Porzana fusca"*) ஒரு நீர்ப்பறவை ஆகும். இது ரெயில் மற்றும் கிரேக் (Crake) Rallidae குடும்பத்தைச் சேர்ந்ததாகும். இது கூச்ச இயல்புடைய ஒரு பறவை ஆகும்.

இனப்பெருக்கம்
-------------

இப்பறவை தென் ஆசியா, இந்திய துணைக்கண்டம், கிழக்கிலிருந்து தெற்காக சீனா, சப்பான், இந்தோனேசியா ஆகிய நாடுகளிலுள்ள சதுப்புநிலங்கள் மற்றும் ஈரநிலங்களில் இனப்பெருக்கம் செய்யும்.

கூடு
----

இவை சதுப்பு நிலங்களிலுள்ள சற்றே காய்ந்த பகுதிகளில் தரையில் கூடமைத்து 6 லிருந்து 9 முட்டைகள் வரை இடும்.

தோற்றம்
-------

இப்பறவை 22 – 23 செமீ. நீளம் உடையது. இதன் உருவம் பக்கவாட்டில் தட்டையாக உள்ளது. இதன் மூலமாக இது கீழ்ப்பயிர்கள் மற்றும் நாணல்களின் ஊடே எளிதாக செல்ல முடியும். இதற்கு நீளமான கால்விரல்களும் சிறிய வாலும் உண்டு. இப்பறவைக்கு வெளிறிய பழுப்பு நிற அடிப்பகுதிகள் உண்டு. இதன் அலகு மஞ்சள் நிறத்தில் இருக்கும். மேலும் இதன் கண்கள், கால்கள் மற்றும் பாதங்கள் அனைத்தும் சிவப்பு நிறத்தில் இருக்கும்.

உணவு
----

இவை தாழ்வான நீர்நிலைகளிலோ நீர் தேக்கங்களிலோ உணவு தேடும். அவை தளிர்கள், பெர்ரிகள், பூச்சிகள் மற்றும் பெரிய நத்தைகளை 
உணவாக்கிக்கொள்ளும்.

மேற்கோள்கள்
-----------

1. ↑  "*Porzana fusca*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
***எலிபாசு பிளாடிசெபாலசு*** (*Elephas platycephalus*) என்பது ஆசிய யானைகளுடன் நெருங்கிய தொடர்புடைய பெரிய தாவர உண்ணி வகையினைச் சேர்ந்த பாலூட்டிகளின் அழிந்துபோன சிற்றினமாகும். இது 130,000 மற்றும் 700,000 ஆண்டுகளுக்கு முன்பு மத்திய பிளீசுடோசீன் சகாப்தத்தில் வாழ்ந்தது. இதனுடைய புதைபடிவங்கள் சிவாலிக் மலைகளின் மேல்பகுதிகளில் கிடைத்துள்ளன.

வகைப்பாட்டியல்
--------------

கட்டுரையாளரும் ஆராய்ச்சியாளருமான வின்சென்ட் மாக்லியோ மற்றொரு சிற்றினமான *மம்முதாசு மெரிடியோனலிசு* (ஒத்த இனம் *எலிபாசு பிளானிப்ரான்சு*), *எ. பிளாட்டிசெபாலசின்* நேரடி மூதாதையர் எனச் சந்தேகம் கொள்கிறார். ஏனெனில் இரண்டு சிற்றினங்களும் ஒரே மாதிரியாகத் தோற்றமுடையன. இருப்பினும், மண்டை ஓட்டின் முன்பக்க-இணைப்பு பகுதி மற்றும் இரண்டு சிற்றினங்களின் மேல் கடைவாய்ப்பற்கள் அடிப்படையில் ஆய்வு செய்ததில், இரண்டு சிற்றினங்களும் வேறுபடுகின்றன என்று முடிவு செய்யப்பட்டது.

மேற்கோள்கள்
-----------

1. ↑  Paul S. Martin, Richard G. Klein (1989). *Quaternary Extinctions: A Prehistoric Revolution*. University of Arizona Press. பக். 91. பன்னாட்டுத் தரப்புத்தக எண்:9780816511006.
2. ↑  Xiaoming Wang (2013). *Fossil Mammals of Asia: Neogene Biostratigraphy and Chronology*. Columbia University Press. பக். 433. பன்னாட்டுத் தரப்புத்தக எண்:9780231520829.
3. ↑  Avinash Nanda (2002). *Skull characteristics of two proboscideans from the Upper Siwalik Subgroup of Nepal*. Neues Jahrbuch fur Geologie und Palaontologie - Abhandlungen. பக். 22.
**மூறூனீ**, கொமொரோசு நாட்டின் தலைநகரமும் மிகப்பெரிய நகரமும் ஆகும். இந்நகரிலேயே கொமொரோசு நாட்டின் அரசபீடம் அமைந்துள்ளது. மேலும், கொமொரோசு நாட்டின் மூன்று முக்கிய தீவுகளில் பெரியதான பெரிய கொமோரி தீவின் தலைநகரமும் ஆகும். கொமோரிய மொழியில் மொரோனி என்பது 'நெருப்பின் மத்தியிலே' என பொருள்படும். இந்நகரம் கர்த்தாலா எரிமலையின் அடிவாரத்திலே அமைந்துள்ளது. இது ஒரு துறைமுக நகரமாகும்.

வரலாறு
------

பத்தாம் நூற்றாண்டில் அரேபியக் குடியேறிகளால் தன்சானியாவின் சன்சிபாருடன் வர்த்தகத் தொடர்புடைய ஒரு சுல்த்தானகத்தின் தலைநகரமாக மொரோனி நகரம் தோற்றுவிக்கப்பட்டது. கொமொரோசு ஒன்றியத்தின் ஒரு தீவாகிய அஞ்சோவன் தீவின் பிரதிநிதிகளால் அதிகாரம் பரவலாக்கப்படும் உடன்படிக்கை நிராகரிக்கப்பட்டதையடுத்து 1999 ஏப்ரலில் இங்கு குழப்பமும் வன்முறையும் வெடித்தது.

புவியியல்
---------

இந்நகரம் பெரிய கொமோரி தீவின் மேற்குக்கரையில் அமைந்துள்ளது. நகரின் கடற்கரையின் பெரும்பகுதி எரிமலைப்பாறைகள் நிறைந்தாகக் காணப்படுகின்றது. நகரின் வடக்கே இற்சந்திரா எனுமிடத்தில் கடற்கரைப்பகுதியில் பதினைந்தாம் நூற்றாண்டைச் சேர்ந்த சுல்த்தான் கோட்டை மற்றும் அரண்மனையின் அழிந்த சுவடுகள் காணப்படுகின்றன.

சுமார் ஒரு மைல் விட்டமும் 2,361 மீட்டர் (7,746 அடி) உயரமும் கொண்ட, உலகில் செயற்படு நிலையிலுள்ள பெரிய எரிமலைகளில் ஒன்றான கர்த்தாலா மலையடிவாரத்தில், எரிமலை மத்தியிலிருந்து வடகிழக்காக சுமார் 10 கிலோமீட்டர் தூரத்தில் மொரோனி நகரம் அமைந்துள்ளது. இவ்வெரிமலை கடந்த 200 ஆண்டுகளாக ஏறத்தாழ பதினொரு ஆண்டுகளுக்கொருமுறை எரிமலைக் குழம்பைக் கக்குகின்றது. கடைசியாக 2005 இல் ஏற்பட்ட எரிமலைப் புகை காரணமாகப் பெருமளவு மக்கள் இடம்பெயர நேரிட்டது.

பொருளாதாரம்
-----------

மூறூனீயில் வனிலா, கொக்கோ, கோப்பி, மென்பானங்கள், பதப்படுத்தப்பட்ட எண்ணெய்கள், உலோக மற்றும் மர உற்பத்திகள் மற்றும் சிமெந்து என்பன உற்பத்தி செய்யப்பட்டு துறைமுகத்திலிருந்து ஏற்றுமதி செய்யப்படுகின்றன.

மேற்கோள்கள்
-----------

1. ↑  "Introducing Moroni". தனிமைக் கோள்(Lonely Planet). 2013-07-09 அன்று மூலம் பரணிடப்பட்டது. 30 செப்டெம்பர் 2013 அன்று பார்க்கப்பட்டது.
2. ↑  ராய்ட்டர்ஸ் (14 ஜனவரி 2007). "Volcano Stirs on Main Comoros Island". *த நியூயோர்க் டைம்ஸ்*.. பார்த்த நாள்: 5 அக்டோபர் 2013.
3. ↑  பிரிட்டானிக்கா கலைக்களஞ்சியம். "பிரிட்டானிக்கா கலைக்களஞ்சியம்". Britannica.com. 30 செப்டெம்பர் 2013 அன்று பார்க்கப்பட்டது.
**எலிசபெத் ஆன் நல்லி** (*Elizabeth Ann Nalley*) **ஆன் நல்லி** என்றும் அழைக்கப்படுகிற இவர் ஒரு அமெரிக்க வேதியியலாளரும் ஓக்லகோமாவின் லாட்டனில் உள்ள கேமரூன் பல்கலைக்கழகத்தில் வேதியியல் பேராசிரியருமாவார். நல்லி சூலை, 1942 இல் மிசௌரியில் உள்ள கேத்ரானில் பிறந்தார். 1965 இல் ஓக்லகோமாவில் உள்ள தக்லெக்வாவில் உள்ள வடகிழக்கு மாநில பல்கலைக்கழகத்தில் வேதியியல் கல்வியில் இளம் அறிவியலும் 1969இல் ஓக்லஹோமா மாநிலப் பல்கலைக்கழகத்திலிருந்து பகுப்பாய்வு வேதியியலிலும் முதுநிலை அறிவியல் பட்டமும், 1975 இல் டெக்சாஸ் பெண்கள் பல்கலைக்கழகத்தில் கதிர்வீச்சு வேதியியலில் முனைவர் பட்டமும் பெற்றார்.1964 முதல் 1965 வரை முஸ்கோகி மத்திய உயர்நிலைப் பள்ளியில் வேதியியல் ஆசிரியராகப் பணிபுரிந்த இவர் இளங்கலைக் கல்வியை முடிப்பதற்கு முன்பே வேதியியல் பயிற்றுவிப்பாளராக தனது வாழ்க்கை தொடங்கினார். 1969 ஆம் ஆண்டில், அவர் கேமரூன் பல்கலைக்கழக பீடத்தில் பயிற்றுவிப்பாளராகச் சேர்ந்தார், மேலும் அவர் 1978 ஆம் ஆண்டு முதல் முழு நேரப் பேராசிரியராக (கேமரூனின் முதல் பெண் முழுப் பேராசிரியர்) இருந்து வருகிறார்.

பை கப்பா பை என்ற கௌரவ சங்கத்தின் இயக்குநர்கள் குழுவில் 21 ஆண்டுகள் நல்லி பணியாற்றியுள்ளார். மேலும், 1995 முதல் 1998 வரை தலைவராகவும் இருந்தார். 2005 ஆம் ஆண்டில், இவருக்கு தொழில்முறை சிறப்புக்கான ஐயோட்டா சிக்மா பை விருது வழங்கப்பட்டது. 2006 ஆம் ஆண்டில் அமெரிக்க வேதியியல் குமுகத்தின் தலைவராக பணியாற்றினார். மேலும் 2015 ஆம் ஆண்டில் வேதியியல் அறிவியலில் பெண்களை ஊக்குவிப்பதற்காக ஏசிஎஸ் விருதைப் பெற்றார்.

சான்றுகள்
---------

1. ↑  "2015 National Award Recipients". 2016-03-20 அன்று பார்க்கப்பட்டது.
2. 1 2 3  "50 Making a Difference profile: Elizabeth A. Nalley, Cameron University, Lawton", *The Journal Record*, September 26, 2008
[*தொடர்பிழந்த இணைப்பு*].
3. 1 2  C.V. பரணிடப்பட்டது 2010-05-27 at the வந்தவழி இயந்திரம் from Nalley's web site.
4. ↑  Faculty hall of fame award 1996: Dr. E. Ann Nalley பரணிடப்பட்டது 2010-05-27 at the வந்தவழி இயந்திரம், Cameron University Office of Alumni Relations.
5. ↑  Speaker bios, Human Rights Day Event, Chemistry and the Middle East: Honoring Dr. Zafra M. Lerman, AAAS.
6. ↑  2005 Iota Sigma Pi Award in Professional Excellence பரணிடப்பட்டது 2009-05-14 at the வந்தவழி இயந்திரம், Iota Sigma Pi.
7. ↑  Gradoz, Angela (December 6, 2004), "Nalley named president of the American Chemical Society", *Cameron Collegian*, 2006-09-20 அன்று மூலம் பரணிடப்பட்டது.
8. ↑  "2015 National Award Recipients". *American Chemical Society*. 2016-03-20 அன்று பார்க்கப்பட்டது.

வெளி இணைப்புகள்
---------------

* Nalley's web site பரணிடப்பட்டது 2009-09-02 at the வந்தவழி இயந்திரம் at Cameron University
வாய்வழியாக குண்டேற்றப்படும் பீரங்கி. **(1) எரியூட்டி** (தொடு துளையோடு இணைந்து இருப்பதை காண்க)   
**(2) முதன்மை வெடிபொருள்**   
**(3) திணிப்பு** (எறியத்தை நிலையாக வைக்க திணிக்கப்படும் மென்மையான பொருள்)   
**(4) எறியம்**   
**(5) திணிப்பு** 
**திணிப்பு** (ஆங்கிலம்: wadding) என்பது, துப்பாக்கிகளில் எறியத்துக்கு பின்னுள்ள வாயுக்களை (எறியத்துக்கு முன் பக்கமாக வெளியேற விடாமல்) அங்கேயே இருக்கும்படி அடைக்கப்பதற்கு, அல்லது வெடிபொடியையும் குண்டையும் தனித்தனியே பிரித்து வைப்பதற்கு பிரயோகிக்கப்படும் ஒரு வட்டுப்பொருள் ஆகும்.

ஏதேனும் வாயு எறியத்தின் பக்கம் கசிந்தால், வெடிப்பதால் அங்கே உருவாகும் உந்துசக்தியானது விரையமாகும்; ஆகவே  ஒரு துப்பாக்கியின் செயல்திறன் திணிப்பை சார்ந்துள்ளது என்று அறுதியிட்டுச் சொல்லலாம். இதைவிட கடினமான, மேலும் துல்லிய வடிவமாகவும் விளங்கும் நிலையமர்த்தியும், இதே பயனை தான் அளிக்கிறது. வாய்-குண்டேற்றுபவைகளில் துணி அல்லது காகிதம் திணிப்பாக பிரயோகிக்கப்படும்.

மேற்கோள்கள்
-----------

1. ↑  Glossary of Firearms Terms பரணிடப்பட்டது 2016-03-03 at the வந்தவழி இயந்திரம், Introduction to Hunter Education
அரியூர் கிழக்குவளவு நடுநிலைப்பள்ளி
அரியூர் கிழக்கு வழவு
கொல்லிமலை தாலூகா பள்ளிகள் 
நாமக்கல் மாவட்டம் கொல்லிமலை தாலூகா உள்ள ஒரு சிற்றூர் அரியூர் கிழக்கு வளவு.

அமைவிடம்
--------

புவிவரைபடத்தில் 11 17'31.1"வ 78 23'39.1"கி

மக்கள் தொகை
-----------

2011 மக்கள் தொகை கணக்கின்படி சுமார் 1100 பேர்.

தொழில்
------

முக்கிய தொழில் விவசாயம் -மிளகு,மரவள்ளிகிழங்கு,நெல் போன்ற பயிர்கள் விளைவிக்கப்படுகிறது.

பள்ளிகள்
--------

இங்குள்ள ஊராட்சி ஒன்றிய நடுநிலைப்பள்ளியில் 140 மாணவ மாணவிகள் படிக்கிறனர்.1 முதல் 8 வரை
வகுப்புகள் உள்ளன.மேலும் ஆங்கிலவழி கல்வியும் ந்டத்தப்படுகிறது.1962ல் ஆரம்பிக்கப்பட்ட இப்பள்ளியில் நூலகம், மதிய உணவு மற்றும் 2.5 ஏக்கர் அளவில் தோட்டம் பரமரிக்கப்பட்டு வருகிறது.

3கி.மீ தொலைவில் புதுவளவு மேல்நிலைப்பள்ளி உள்ளது.

சிறப்பு
-------

இவ்வூரின் அருகில் மாசிலா அருவி, எட்டுக்கை அம்மன் கோவில், நம் அருவி மற்றும் அரப்பளீஸ்வரர் கோவிலும் உள்ளது.

சான்றுகள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**திட்டமிட்ட கற்றல்** (*Programmed learning*) என்பது ஒரு ஆராய்ச்சி அடிப்படையிலான அமைப்பு.இது கற்பவர்களுக்கு வெற்றிகரமாக பயன்படும் முறை.இந்த முறையானது பல்வேறுபட்ட உளவியலாளர்கள் மற்றும் கல்வியாளர்களின் ஆய்வுகளால் வழி நடத்தப்படுகிறது.
கற்றல் பொருள் என்பது ஒரு வகையான பாடநூல் அல்லது கற்பித்தல் இயந்திரம் அல்லது கணினி.ஒரு தருக்க மற்றும் சோதனை வரிசை பொருள் வழங்குகிறது.இதன் பாடப்பொருள் சிறிய படிகள் அல்லது பாடங்களை துண்டுகளாக உடையது. ஒவ்வொரு படியினையும் முடித்தப்பிறகு,புரிந்துகொள்வதற்கான தொகுத்தல் கேள்விகளைக் கற்கிறார்கள். உடனடியாக சரியான பதில் காட்டப்பட்டுள்ளது. இதன் பொருள் என்னவெனில்,எல்லா நிலைகளிலும்,கற்கும் பதில்களை பிரதிப்பலிப்பதோடு,முடிவுகளின் உடனடி அறிவும் அளிக்கப்படுகிறது..
திட்ட்மிட்ட கற்றலை முன்கூட்டியே,எட்வர் எல் தார்ண்டைக் 1912 -ல் எழுதினார்.

'இயந்திர நுணுக்கத்தினால்,ஒரு பக்கத்தை இயக்கிருந்தால் மட்டுமே பக்கம் ஒன்று இயங்கமுடியும் என்று ஒரு புத்தகத்தை உருவாக்கலாம் என்றால்,இரண்டு பக்கமும் காணக்கூடியதாக இருக்கும். அத்துடன் இப்போது தனிப்பட்ட வழிமுறைகளை அச்சிடமுடியும்"
-எட்வர்ட். எல் தார்ண்டைக்,கல்வி ஒரு புத்தகம்..
"தார்ண்டைக் அவரது யோசனையுட ன் ஒன்றும் செய்யவில்லை.முதல் முறையானது1926-ஆம் ஆண்டில் சிட்னி.எல்.பிரேசேவால் உருவாக்கப்பட்டது..முதன் முதலாக கற்பித்தல் இயந்திரம் சிட்னி.எல். பிரேசேவால் உருவாக்கப்பட்டது.ஆரம்பத்தில் சுய மதிப்பெண் இயந்திரமாக வளர்ந்தது.உண்மையில் அது திறனை நிரூபித்தது."

மேற்கோள்கள்
-----------

1. ↑  Lumsdaine A.A. 1963. Instruments and media of instruction. In N.L. Gage (ed) Handbook of research on teaching. Chicago: AERA and Rand McNally, 583–682.
2. ↑  Margulies S. & Eigen L.D. 1961. Applied programmed instruction. New York: Wiley.
3. ↑  Markle S.M. 1969. Good frames and bad: a grammar of frame writing. 2nd ed, New York: Wiley, Chapters 1 & 4.
4. ↑  Thorndike E.L. 1912. Education: a first book. New York: Macmillan, 165.
5. ↑  McNeil S. A hypertext history of instructional design
6. ↑  Pressey S.L. 1926. A simple apparatus which gives tests and scores – and teaches. School & Society 23, 373–6.
7. ↑  Pressey, S.L. 1927. A machine for automatic teaching of drill material. School & Society 25, 544–552.
8. ↑  Hilgard E.R. 1966. Learning & the technology of instruction. Chapter 16 in Hilgard E.R. & Bower G.H. 1966. Theories of learning. 3rd ed, New York: Appleton-Century-Crofts, p554–561 Programmed learning.
பகுப்பாய்வு வேதியியல், **திட்டக் கரைசல்** (*Standard solution*) என்பது ஒரு தனிமம் அல்லது ஒரு பொருளின் துல்லியமாக அறியப்பட்ட செறிவைக் கொண்ட கரைசல் ஆகும். அறியப்பட்ட எடையை உடைய கரைபொருளானது குறிப்பிட்ட கன அளவுக்கான கரைசலைப் பெற கரைக்கப்படுகிறது. ஒரு நிலையான தரநிலையைப் பயன்படுத்தி திட்டப் பொருளைக் கொண்டு தயாரிக்கப்படுகிறது. பருமனறிப் பகுப்பாய்வில் தரம் பார்த்தலைப் பயன்படுத்தி மற்ற செறிவு தெரியாத கரைசலின் செறிவை அறிய திட்டக்கரைசல்கள் பயன்படுத்தப்படுகின்றன. திட்டக் கரைசல்களின் செறிவானது இயல்பாக மோல்/லிட்டர் என்ற அலகில் குறிக்கப்படுகிறது. கரைசலின் செறிவைக் குறிப்பிடும் இந்த முறை மோலாரிட்டி என அழைக்கப்படுகிறது. இந்த அலகு வேறுவிதமாக மோல்/டெமீ3,  கிலோமோல்/மீ3 அல்லது குறிப்பிட்ட தரம் பார்த்தலுக்குத் தொடர்புடைய பதங்களில் குறிப்பிடப்படுகிறது.

ஒரு எளிய திட்டக் கரைசலானது ஒரு தனித்த தனிமம் அல்லது பொருளை அது கரையக்கூடிய கரைப்பானில் கரைத்து பெறப்படுகிறது.

பயன்கள்
-------

ஒரு தெரிந்த கன அளவு கொண்ட அமிலக் கரைசலானது செறிவு தெரிந்த காரக் கரைசலுக்கு எதிராக தரம் பார்த்தலின் மூலமாக தரப்படுத்தப்படலாம். திட்டக் கரைசல்கள் பகுப்பாய்வு செய்யப்பட வேண்டிய மாதிரி ஒன்றின் செறிவை நிர்ணயிக்க பொதுவாக பயன்படுத்தப்படுகிறது.  குறிப்பிட்ட அலைநீளமுள்ள அலையைப் பொறுத்து, ஒரு மாதிரிக் கரைசலின் உட்கவர் தன்மையை வெவ்வேறு திட்டக் கரைசல்களுடன் தரம் காணப்பட வேண்டிய மாதிரிப்பொருளின் வெவ்வேறு தெரிந்த செறிவுகள் கொண்ட கரைசல்களுடன் ஒப்பிட்டு மாதிரிக் கரைசலின் செறிவானது பீர் விதியைக் கொண்டு கண்டறியப்படுகிறது.  செறிவு தெரியப்பட வேண்டிய மாதிரிப் பொருளானது போதுமான அளவு நிறமாலையின் அலைகளை உறிஞ்சக்கூடிய ஆற்றலைக் கொண்டிருந்தால் எவ்வகை நிறமாலையியலையும் இதே போன்ற முறையில் பயன்படுத்தலாம்.  பெயர் தெரியாத மாதிரிகளைக் கொண்டுள்ள கரைசல்களின் மோலாரிட்டியைக் கண்டறிய திட்டக் கரைசலானது ஒரு வழிகாட்டிக் குறிப்பாக உள்ளது. திட்டக்கரைசலின் செறிவைக்  கண்டறிய பருமனறிப் பகுப்பாய்வைப் பயன்படுத்தலாம். இவை பியூரெட்டு போன்ற சாதனங்களைப் பயன்படுத்திக்கொள்கின்றன.

பண்புகள்
--------

தரம் பார்த்தலுக்கான திட்டக் கரைசலின் பண்புகள்:[]

1. இக்கரைசலின் செறிவு மாறாததாக இருக்கும்.  மறு தரம்பார்த்தலுக்கான தேவை இதன் காரணமாக எழாமல் போகிறது.
2. தரம் பார்க்கப்பட வேண்டிய பொருளுடனான வினை ஒவ்வொரு வினைபொருளை சேர்த்த பின்னும் காத்திருக்கும் காலத்தைக் குறைவானதாகக் கொண்டிருக்கும் அளவிற்கு வேகமானதாக இருக்க வேண்டும்.
3. இக்கரைசலின் வினை போதுமான அளவிற்கு முடிவுறும் தன்மையைக் கொண்டதாக இருக்க வேண்டும்.
4. தரம்பார்த்தலில் ஈடுபடும் கரைசல்களின் சமன்படுத்தப்பட்ட வேதிவினையினால் குறிக்கப்பட இயலக்கூடியதாக இருக்க வேண்டும்.
5. வினையின் இறுதி நிலையை கண்டறிய ஒரு முறை இருக்க வேண்டும்.

மேற்கோள்கள்
-----------

Freiser, Henry; Nancollas, George H (1987). Compendium of Analytical Nomenclature: Definitive Rules 1987. Oxford: Blackwell Scientific Publications. பக். 48. ISBN 0-632-01907-7.
**சீமா ராவ்** என்பவர்  அதிசயப் பெண் ஆவார். இந்தியாவின் பெண் கமாண்டோ பயிற்சியாளர். 15 ஆயிரத்திற்கும் மேல் கமாண்டோ படை வீரர்களுக்குப் பயிற்சி கொடுத்துள்ளார். இப்பணியில் இவருடைய கணவர் மேஜர் தீபக் ராவ் பங்களிப்புச் செய்கிறார்.  மேலும் சீமா ராவ் 7ஆவது டிகிரி கருப்பு பட்டை பெற்றவர். உலக அமைதிக்கான விருதும் பெற்றவர்.

பிறப்பும் படிப்பும்
-------------------

ரமாகாண்ட் சினரி என்ற பேராசிரியர் இவருடைய தந்தை ஆவார். சீமா ராவ் மரபுவழி மருத்துவம் பயின்று மருத்துவர் தகுதி பெற்றார். இவர் மேலும் இடர் மேலாண்மையில் எம்பிஏ பட்டம் பெற்றார்.

சாதனைகள்
--------

இந்திய வான் படை பயிற்சியில் வானத்தில் குட்டிக் கரணம் போட்டு சாகசம் செய்தார். துப்பாக்கி சுடுவதில் வல்லவராகவும், மலை யேறுவதில் திறம் கொண்டவராகவும் மெய்ப்பித்துக் காட்டினார்.  மற்போர் வீரர் என்னும் தகுதியையும் பெற்றார். உலக அழகி மிஸ் இந்தியா என்ற போட்டியிலும் கலந்து கொண்டார். புரூஸ் லீ  உருவாக்கிய ஜீத் குணே டோ என்ற மற் பயிற்சிக் கலையிலும் வல்லவராகத் திகழ்கிறார்.

நூலாசிரியராக
------------

சீமா ராவ் பாதுகாப்புப் பயிற்சிகள் குறித்த ஒரு கலைக்களஞ்சியத்தை எழுதித் தொகுத்துள்ளார். இந்தத் தொகுப்பு சுவாட், இன்டர்போல் எப். பி.ஐ ஆகிய அமைப்புகளால் பரிந்துரைக்கப் பட்டுள்ளது. இந்நூல் மட்டுமல்லாமல் உலகப் பயங்கரவாதம் பற்றியும் வெற்றிகள் அடைவது குறித்தும்
போரில் சண்டையிடுவது, மற்போர் செய்வது ஆகியன தொடர்பான நூல்களும் எழுதியுள்ளார்.

விருதுகளும் பாராட்டுகளும்
-------------------------

உலக அமைதி விருது, அமெரிக்க அரசுத் தலைவரின் தன்னார்வலர் சேவை விருது, மலேசியா விருது முதலிய விருதுகளைப் பெற்றுள்ளார். இவை மட்டுமல்லாமல் இந்தியா டுடே,  பெமினா, நியூ உமன், சொசைட்டி போன்ற இதழ்கள் சீமா ராவின் அருஞ்செயல்களைப் பாராட்டிக் கட்டுரைகள் எழுதின.

மேற்கோள்
--------

1. ↑  "Indian Super Woman Dr. Seema Rao". Deccan Chronicle. 2016-08-21 அன்று பார்க்கப்பட்டது.
2. ↑  "Dr Seema Rao - India's only commando trainer". indiatimes. 2016-07-11 அன்று பார்க்கப்பட்டது.
3. ↑  "Seema Rao Role Model". Dainik Bhaskar. 2016-08-15 அன்று பார்க்கப்பட்டது.
4. ↑  "ETV Gujarati Covers Dr Seema Rao". ETv Gujarati. 2016-08-15 அன்று பார்க்கப்பட்டது.
5. ↑  "Dr Seema Rao Doordarshan interview for News program Tejaswani". DD News. 2016-10-28 அன்று பார்க்கப்பட்டது.
6. ↑  "India's Only Female Commando Trainer, Who's Also A Firefighter & A Filmmaker". IndiaTimes. 2017-06-26 அன்று பார்க்கப்பட்டது.
7. ↑  "Training Indian Special Forces for over 20 years". Scoop Whoop Good News on Facebook. 2017-06-26 அன்று பார்க்கப்பட்டது.
8. ↑  "Meet Dr.Seema Rao". SBS Australia. 2017-06-26 அன்று பார்க்கப்பட்டது.
**ஏ. நரசிங்க ராவ்** (1892 - 1967) ஒரு கணித அறிவியலாளர். நாற்பது ஆண்டுகள் அவர் இந்தியக் கணித வானில் ஒரு சிறந்த ஆசிரியராகவும், பலதரப்பட்ட பொருள்களில் ஆராய்ச்சி செய்த வல்லுனராகவும் திகழ்ந்தார். வடிவவியலில் மிகப்பண்பியப் பொருள்களிலும் சரி, aerodynamics போன்ற பயனியற் கணிதமானாலும் சரி, இரண்டிலும் பரந்தும் ஆழவும் அறிந்தவர். ஆசிரியர்களில் அவர் ஒரு முன்னோடியாகவே கருதப்பட்டார்.

பணிகள்
------

* கணிதப்பேராசிரியர், அண்ணாமலைப் பல்கலைக்கழகம் : இரண்டு பத்தாண்டுகள்
* கணித இயற்பியல் பேராசிரியர், ஆந்திரா பல்கலைக்கழகம்: ஐந்தாண்டுகள்.
* பேராசிரியர், சென்னை தொழில் நுட்பநிறுவனம் (M.I.T.) : பல ஆண்டுகள்.

கௌரவப்பணிகள்
------------

* 1949-1951: இந்தியக்கணிதக் கழகத்தின் தலைவர் (President).
* 1944-1947: இந்தியக்கணிதக்கழகத்தின் பொருளாளர்.

### 'Mathematics Student' என்ற ஆய்வுப்பத்திரிகை

இந்தியக்கணிதக்கழகத்தின் வெள்ளி விழா நிகழ்ச்சி (1933) யின்போது இப்பத்திரிகை தொடங்கப்பட்டது. அதன் முதல் ஆசிரியர் நரசிங்க ராவ். அப்பொறுப்பை 17 ஆண்டுகள் சுமந்து அதற்கு கணித உலகத்தில் ஒரு நிரந்தரமான் பெயரை ஏற்படுத்தினார்.. புதிய நூல் விமரிசனங்கள், கழகத்தைப் பற்றிய மாதாந்திரத் தகவல்கள், மாநாட்டில் எடுத்துரைக்கப்பட்ட கணித உரைகள், கணிதப் புதிர்கள், புதுப்புது கணித ஆய்வுப்பிரச்சினைகள் முதலிய எல்லா விஷயங்களையும் உள்ளடங்கியது இப்பத்திரிகை. இவைகளுக்கெல்லாம் அடிகோலியவர் நரசிங்க ராவ்.
Woman is given award by man சீமா சாகரே 2013 ஆம் ஆண்டுக்கான ஸ்திரீ சக்தி புரஸ்கார் விருதைப் பெறுகிறார்
**சீமா சாகரே** (பிறப்பு c. 1933 ) ஒரு இந்திய பெண்ணியவாதி ஆவார், இவர் பெண்களுக்கு எதிரான வன்முறையை நிறுத்த பிரச்சாரம் செய்பவராக அறியப்படுகிறார்.

தொழில்
------

சீமா சாகரே (பிறப்பு c. 1933 ) இந்தியாவின் மகாராஷ்டிரா மாநிலத்தில் உள்ள நாக்பூரைச் சேர்ந்தவர்.  1972 ஆம் ஆண்டில் தேசாய்கஞ்ச் பகுதியைச் சேர்ந்த இளம் ஆதிவாசி பெண் ஒருவர் பாலியல் பலாத்காரம் செய்யப்பட்ட நிகழ்வு பெரும் தாக்கத்தை ஏற்படுத்தியது. அதைத் தொடர்ந்து, அந்த நீதிமன்ற வழக்கு தேசியப் பிரச்சினையாக மாறியது, சீமா சாகரே பாதிக்கப்பட்ட பெண்ணைச் சந்தித்தார், பின்னர் பெண்களுக்கு எதிரான வன்முறையைத் தடுக்க பிரச்சாரம் செய்யும் ஒரு அமைப்பை நிறுவினார்.  பெண்களை ஆதரிப்பதற்காகவும் சட்ட ஆதரவை வழங்குவதற்காகவும் இவர் இந்தியாவில் நன்கு அறியப்பட்டவர்.  2016 ஆம் ஆண்டில், இவர் *டைம்ஸ் ஆஃப் இந்தியா பத்திரிகைக்கு தந்த நேர்காணலில்* கற்பழிப்பில் இருந்து தப்பிய 200 பேருக்கு உதவியதாகக் கூறினார்.  தேசியவாத காங்கிரஸ் கட்சித் தலைவர் ஆஷா மிர்ஜே பாலியல் பலாத்காரம் செய்யப்பட்டதற்கு பெண்களே காரணம் என்று கருத்து தெரிவித்தபோது, சாகரே அந்தக் கருத்துக்களைக் கண்டித்து, ஆஷா மிர்ஜே பதவி விலகுமாறு அழைப்பு விடுத்தார். 

இவரது பணியைப் பாராட்டி, இவருக்கு 2013 ஆம் ஆண்டுக்கான ஸ்திரீ சக்தி புரஸ்கார் (இப்போது மறுபெயரிடப்பட்ட நாரி சக்தி புரஸ்கார் ) விருது வழங்கப்பட்டது.

சான்றுகள்
---------

1. 1 2  Basu, Moni (2013). "The girl whose rape changed a country". *CNN*. .
2. ↑  Special correspondent (8 March 2014). "Laws alone can’t come to women’s rescue: Pranab". *The Hindu*. .
3. ↑  Staff writer (22 November 2016). "Activist opposes rape survivor’s forced abortion". *The Times of India*. .
4. ↑  Maitra, Pradip Kumar (29 January 2014). "Mirje likely to be sacked for her remark on rape". *Hindustan Times*. .
5. ↑  Gwalani, Payal (5 March 2014). "Noted social worker and president of Stree Atyachar Virodhi Parishad, Seema Sakhare has been selected for the Stree Shakti Puraskar 2013 (Ahilya Bai Holkar) by the Ministry of Women and Child Development. The award will be presented by President of India, Pranab Mukherjee in a ceremony at Vigyan Bhavan, New Delhi, on the occasion of International Women's Day, on March 8" (in en). *The Times of India*. .
**ஏ. டி. கிருஷ்ணசாமி** (*A. T. Krishnaswamy*, 1905 – திசம்பர் 24, 1987) தென்னிந்தியத் திரைப்பட இயக்குநரும், கதை வசன எழுத்தாளரும், தயாரிப்பாளரும் ஆவார். 1941 இல் வெளிவந்த *சபாபதி* திரைப்படம் இவருக்குப் பெரும் புகழைத் தேடித் தந்தது.

வாழ்க்கைக் குறிப்பு
-------------------

தமிழ்நாடு, வட ஆற்காடு மாவட்டத்தைச் சேர்ந்த கிருஷ்ணசாமி படிக்கும் போதே நாடகங்கள் எழுதுவதிலும் நடிப்பதிலும் ஆர்வம் கொண்டார். பம்மல் சம்பந்த முதலியாரின் சுகுண விலாச சபா நாடகக் கம்பனியில் இணைந்து நடித்தார்.

கிருஷ்ணசுவாமி 1934-ஆம் ஆண்டிலேயே ஏ. வி. மெய்யப்பனின் தொடர்புகள் ஏற்பட்டது. அவரது சரசுவதி ஸ்டோர்சு என்ற இசைத்தட்டு நிறுவனம் வெளியிட்ட நாடக இசைத்தட்டுகளுக்கு வசனம் எழுதிக் கொடுத்தார். ஏவிஎம் நிறுவனம் தயாரித்த *நந்தகுமார்* (1938) திரைப்படத்தில் டி. ஆர். மகாலிங்கம் பாடிய ‘யுக தர்ம முறையே' என்ற பாடலை எழுதினார். இதே படத்தில் லலிதா வெங்கடராமன் பின்னணி பாடிய ‘தீனதயாபரனே திவ்யனே' என்ற பாடலையும் இயற்றினார்.

ஏவிஎம்மின் *சபாபதி* (1941) திரைப்படத்தின் மூலம் இயக்குநராக அறிமுகமானார். கன்னடத்தில் வெளியான சத்ய ஹரிச்சந்திரா என்ற வெற்றிப் படத்தை இயக்கினார். இது 1944 இல் தமிழில் மொழி மாற்றம் செய்யப்பட்டு வெளிவந்தது. தமிழ்ப் படத்திற்கு இவரே வசனங்களை எழுதினார். தொடர்ந்து *வித்யாபதி* (1946), *மனம் ஒரு குரங்கு* ஆகிய திரைப்படங்களை இயக்கினார். *அறிவாளி* இவரது மற்றுமொரு வெற்றிப் படம் ஆகும்.

இயக்கிய திரைப்படங்கள்
---------------------

* *சபாபதி* (1941)
* *மணி மாலை* (1941)
* *ஹரிச்சந்திரா (1944)*
* *ஸ்ரீ வள்ளி* (1945)
* *வித்யாபதி* (1946)
* *தேவமனோகரி* (1951)
* *பொன்வயல்* (1954, தயாரிப்பு, இயக்கம்)
* *அறிவாளி* (1963, தயாரிப்பு, இயக்கம்)
* *மனம் ஒரு குரங்கு* (1967)
* *அருட்பெருஞ்ஜோதி* (1971)

திரைக்கதை, வசனம் எழுதிய திரைப்படங்கள்
-------------------------------------

* *விஜ­ய­லட்­சுமி* (1946)
* *வித்யாபதி* (1946)
* *கங்கணம்* (1947)
* *மோகனசுந்தரம்*
* *ராஜாம்பாள்* (1951)
* *குமாஸ்தா* (1953)
* *தூக்குத் தூக்கி* (1954)
* *மேனகா* (1955)
* *சதாரம்* (1956)

மேற்கோள்கள்
-----------

1. 1 2 3 4 5 6 7  வாமனன் (24 திசம்பர் 2018). "கலைமாமணி வாமனனின் ‘நிழலல்ல நிஜம்’ – 159 | ஏவி.எம்மிலிருந்து அருட்பெரும்ஜோதி வரை சென்ற ஏ.டி.கே!". *தினமலர்* (Nellai). Archived from the original on 2018-12-30. .
2. ↑  Randor Guy (1 January 2011). "Deva Manohari 1951". *தி இந்து*. .

வெளி இணைப்புகள்
---------------

* ஐ.எம்.டி.பி இணையத்தளத்தில் ஏ. டி. கிருஷ்ணசாமி
**டேன்டைட்டு** (*Tantite)* என்பது Ta2O5. என்ற மூலக்கூற்று வாய்ப்பாட்டால் விவரிக்கப்படும் தாண்டலம் தனிமத்தின் ஓர் அரிய கனிமமாகும். ஒளிபுகும் தன்மையுடன் நுண்ணோக்கியளவில் நிறமற்று சமச்சீரற்று விடாப்பிடியான பளபளப்புடன் முச்சாய்வு திட்டப் படிகங்களாக இக்கனிமம் உருவாகிறது. மோவின் அளவுகோளில் இதன் கடினத்தன்மை மதிப்பு 7 என்றும் மற்றும் ஒப்படர்த்தி மதிப்பு 8.45 என்றும் மதிப்பிடப்பட்டுள்ளது. டேன்டைட்டு கனிமத்தில் 1.3% நையோபியம் ஆக்சைடு கலந்துள்ளதாக வேதியியல் பகுப்பாய்வு தெரிவிக்கிறது. 
உருசியாவில் உள்ள கோலா தீபகற்பத்தின் பெக்மாடைட்டு தீப்பாறைகளில் முதன்முதலாக இக்கனிமம் கண்டறியப்பட்டது. அமெரிக்காவின் புளோரன்சு மாகாணம் விசுகோன்சின்னிலும் இதேவகைப் பாறைகளில் காணப்படுகிறது. எலாபைட்டு, லெபிடோலைட்டு, சிபாடுமென், கூலும்பைட்டு, டேன்டலைட்டு, வோடுகினைட்டு மற்றும் மைக்ரோலைட்டு போன்ற கனிமங்களும் இதனுடன் கலந்து காணப்படுகின்றன.

மேற்கோள்கள்
-----------

1. ↑  "Tantite mineral information and data". Mindat.org. 2011-11-01 அன்று பார்க்கப்பட்டது.
2. ↑  "Tantite Mineral Data". Webmineral.com. 2011-11-01 அன்று பார்க்கப்பட்டது.

* Wisconsin minerals Accessed March 31, 2006.
* American Mineralogist data sheet PDF Accessed March 31, 2006.
**சுவ்ரி பூநாரை முனை மும்பை** (*Sewri Flamingo Point Bombay*) என்பது இந்தியாவின், மகாராட்டிர மாநிலத்தில், மும்பையின் சுவ்ரி பகுதிக்கு அருகில் உள்ள ஒரு இடம் ஆகும். 

சுவ்ரி பூநாரை முனையானது மும்பையின் சுவ்ரி தொடருந்து நிலையத்தில் இருந்து ஒரு கிலோமீட்டர் தொலைவில், 20 நிமிட நடை தூரத்தில் உள்ளது.

இந்த முனையில் சதுப்பு நிலத்தின் பெரிய பகுதிகள் உள்ளன. அவை குளிர்காலத்தில் பூநாரைகளுக்கு பாதுகாப்பான வாழ்விடமாக இருப்பதுடன், போதுமான உணவு கிடைக்கும் இடமாகவும் உள்ளது. ஒவ்வோராண்டும் பூநாரைகள் தங்கள் இனப்பெருக்கப் பகுதியான குசராத்தின் கட்ச் பகுதியில் இருந்து பெரும் எண்ணிக்கையில் தங்கள் குஞ்சுகளையும் அழைத்துக் கொண்டு இங்கு வந்தடைகின்றன. அவை அக்டோபர் முதல் மார்ச் மாதம் வரை வந்து தங்குகிறன.   மற்ற பறவை இனங்களும் உணவுக்காக இங்கு வருகின்றன.

படக்காட்சியகம்
--------------

* 
* 
*

இதையும் பார்க்கவும்
-------------------

சுவ்ரி

குறிப்புகள்
-----------

 

1. ↑  "Sewri Mangrove Park". *Sewri Mangrove Park*.
2. ↑  "Homecoming for lesser flamingos in Sewri". 9 February 2012. .
3. ↑  "Mumbai's Sewri mudflats must await pink-feathered flamingos". 23 December 2011.
4. ↑  "Bird Watching at Sewri Jetty – Flamingos in Mumbai". Wannabemaven. 9 February 2014. 25 February 2016 அன்று பார்க்கப்பட்டது.
5. ↑  "Sewri Bay, Mumbai". Birds of India. 18 மே 2016 அன்று மூலம் பரணிடப்பட்டது. 25 February 2016 அன்று பார்க்கப்பட்டது.

வெளி இணைப்புகள்
---------------

* செவ்ரி-மும்பையின் ஃபிளமிங்கோ விரிகுடாவிற்கான திசைகள்
**கருணா சுக்லா** (*Karuna Shukla*)(1 ஆகத்து 1950 - 27 ஏப்ரல் 2021) என்பவர் இந்திய அரசியல்வாதியும் இந்தியாவின் பதினான்காவது மக்களவை உறுப்பினராக இருந்தவரும் ஆவார்.

அரசியல்
-------

கருணா சுக்லா சத்தீசுகரின் ஜான்ஜ்கிர் தொகுதியின் மக்களவை உறுப்பினர் ஆவார். இவர் 2013 வரை பாரதிய ஜனதா கட்சியின் அரசியல் கட்சியின் உறுப்பினராக இருந்தார். இவர் 2009 தேர்தலில் கோர்பா தொகுதியில் மத்திய அரசாங்கத்தில் அமைச்சராக இருந்த இந்தியத் தேசிய காங்கிரசின் சரண் தாசு மகந்திடம் தோல்வியடைந்தார்.

இவர் 25 அக்டோபர் 2013 அன்று பாஜகவிலிருந்து விலகினார்.

முன்னாள் பிரதமர் அடல் பிஹாரி வாஜ்பாயின் மருமகள் கருணா.

பிஜேபி உடனான தனது 32 ஆண்டுக்கால தொடர்பை முடித்துக் கொண்ட பிறகு, பிப்ரவரி 27, 2014 அன்று, கருணா இந்தியத் தேசிய காங்கிரசில் இணைந்து 2014 மக்களவைத் தேர்தலில் சத்தீசுகரில் உள்ள பிலாசுப்பூர் தொகுதியில் போட்டியிட்டார். இவர் பாஜகவின் லகன் லால் சாகுவிடம் 176,436 வாக்குகள் வித்தியாசத்தில் தோல்வியடைந்தார்.

கருணா 2018 சத்தீசுகர் சட்டப் பேரவைத் தேர்தலில் ராஜ்நந்த்கானில் போட்டியிட்டார். ஆனால் கருணா, முன்னாள் முதல்வர் சிறீ ரமன் சிங்கால் தோற்கடிக்கப்பட்டார்.

இறப்பு
------

ஏப்ரல் 27, 2021 அன்று, கருணா கோவிட்-19 நோயால் இறந்தார்.

மேற்கோள்கள்
-----------

1. ↑  "Atal Bihari Vajpayee's niece Karuna Shukla joins Congress, slams Narendra Modi".
2. ↑  "AB Vajpayee's niece Karuna Shukla quits BJP - Times of India". *தி டைம்ஸ் ஆஃப் இந்தியா*.
3. ↑  Atal Bihari Vajpayee’s niece, former MP, Karuna Shukla dies of Covid-19

வெளி இணைப்புகள்
---------------

* இந்திய நாடாளுமன்றத்தின் இணையதளத்தில் முகப்புப் பக்கம்
**டேமியன் டி'ஒலிவேரா** (*Damian Basil D'Oliveira*, 19 அக்டோபர் 1960 – 29 சூன் 2014) தென்னாப்பிரிக்கத் துடுப்பாட்ட வீரர் ஆவார். இவர் வூஸ்டர்சயர் கவுன்டி துடுப்பாட்டக் கழகத்திற்காக 1982 முதல் 1995 வரை முதல்தரப் போட்டிகளில் கலந்து கொண்டார். 9,000 இற்கும் அதிகமான முதல்-தர ஓட்டங்களை இவர் பெற்றுள்ளார். ஒரு இன்னிங்சில் அதிகூடியதாக 237 ஓட்டங்கள் எடுத்தார்.

இவரது தந்தை பசில், இங்கிலாந்து துடுப்பாட்ட அணிக்காக விளையாடியுள்ளார். இவரது மாமா ஐவன், இவரது மகன் பிரெட் ஆகியோரும் முதல்தர துடுப்பாட்ட வீரர்கள் ஆவர்.

மறைவு
-----

இரண்டரை ஆண்டுகள் புற்றுநோயால் பாதிக்கப்பட்ட டேமியன் 2014 சூன் 29 இல் இறந்தார். இவருக்கு மனைவியும் மூன்று பிள்ளைகளும் உள்ளனர்.

மேற்கோள்கள்
-----------

1. 1 2  "Former Worcestershire batsman dies". பிபிசி. 29 சூன் 2014. 29 சூன் 2014 அன்று பார்க்கப்பட்டது.
2. 1 2  "Worcestershire announce academy director Damian D'Oliveira has died". தி கார்டியன். 29 சூன் 2014. 29 சூன் 2014 அன்று பார்க்கப்பட்டது. Italic or bold markup not allowed in: `|publisher=` (உதவி)

வெளி இணைப்புகள்
---------------

* Cricinfo article on Damian D'Oliveira
**நத்தைகளைக் கொன்ற பீரங்கிகள்** என்பது ந. கோபி என்பவரால் எழுதப்பட்ட புதினம் ஆகும். இதை தடாகம் பதிப்பகம் 2016ஆம் ஆண்டு வெளியிட்டிருக்கிறது.

விமர்சனம்
---------

2016ஆம் ஆண்டின் கவனிக்கப்படத்தக்க 15 புத்தகங்களுள் ஒன்றான மிக முகாமையான புத்தகமாக விகடன் இந்நூலைக் குறிப்பிட்டுள்ளது. ஊடகவியலாளர் குணசேகரன், முப்பது ஆண்டுகளுக்கு முந்தைய வட தமிழகத்தில் என்ன மாதிரியான சமூக மாற்றங்கள் நிகழ்ந்தன மற்றும் அங்கிருந்த விளிம்புநிலை மக்களின் வாழ்வியல் போராட்டங்கள் குறித்தான பதிவுகளை சொல்கிறது என  இந்த புத்தகத்தைப் பற்றி குறிப்பிடுகிறார்.

ஆசிரியர்
--------

இந்நூலின் ஆசிரியர் கோபி சென்னையை அடுத்துள்ள மீஞ்ஞூரில் வசித்து வருகிறார்.

நாவலின் கதை
-----------

சென்னையின் ஒரு பள்ளியில் சிறுமிக்கு நத்தையை வரைந்து வருதல் வீட்டுப்பாடமாகக் கொடுக்கப்படுகிறது. நத்தையை நேரில் கண்டறியாத குழந்தை தன் அம்மாவிடம் நத்தையை வரைந்து தருமாறு சொல்கிறது. அவளின் அம்மாவும் நத்தையை நேரில் கண்டறியாதவள் ஆகையால் தனமனதில் உள்ளவாறு வரைகிறாள். அதைப்பார்த்த சிறுமியின் தந்தை வரையப்பட்ட நத்தையானது நத்தை போலல்லாமல் சங்குசக்கரம் போல் உள்ளதெனக் கூற சிறுமியின் அம்மா, தான் நத்தையை நேரில் பார்த்தறியாததைக் கூற சிறுமி நத்தையை நேரில் பாரக்க ஆசைப்படுகிறார். தன் சிறுவயதில் தன் கிராமத்தில் நத்தைகளை மிகுதியாக இருந்ததையும் நத்தைகளை சமைத்து உண்பது தங்கள் உணவுப்பழக்கமாக இருந்துள்ளதையும் நினைவுகூர்ந்து முப்பது ஆண்டுகளுக்கு முற்பட்ட தன் கிராமத்து விளிம்புநிலை மக்களுடனான வாழ்வை மிக யதார்த்தமாக இருந்தது இருந்தபடி அவர்களின் வாழ்வியற்கூறுகளை மிக அழகாக மக்களின் வட்டார மொழியில் விவரிக்கின்றார்.

மேற்கோள்கள்
-----------

1. ↑
2. ↑
**தங்கவேலு பொறியியல் கல்லூரி** ( *Thangavelu Engineering College* ) என்பது இந்தியாவின் தமிழ்நாட்டின், சென்னை பழைய மகாபலிபுரம் சாலையில் அமைந்துள்ள ஒரு பொறியியல் கல்லூரி ஆகும். இது சென்னை அண்ணா பல்கலைக்கழகத்துடன் இணைக்கப்பட்டுள்ளது.

வரலாறு
------

தங்கவேலு பொறியியல் கல்லூரியானது முதலில் சேலத்தில் நிறுவப்பட்டது. இது 1994இல் பொன்னியம்மன் கல்வி அறக்கட்டளையின் தலைவரான திரு கே. வி. தங்கபாலு அவர்களால் நிறுவப்பட்டது. சில ஆண்டுகளுக்குப் பிறகு கல்லூரியானது சென்னை , ராஜீவ் காந்தி சாலையில் காரப்பாக்கதிற்கு மாற்றப்பட்டது.

கல்வியாளர்கள்
-------------

இக்கல்லூரியானது பொறியியல் துறையில் இளநிலை படிப்புகளையும், முதுநிலைப் பிரிவில் பொறியியல், கணினி, வணிகவியல் போன்ற துறைகளில் வழங்குகிறது. இந்த வளாகத்தில் டி. ஜே இன்ஸ்டிடியூட் ஆப் டெக்னாலஜி, மற்றும் டா வின்சி ஸ்கூல் ஆஃப் டிசைன் அண்ட் ஆர்கிடெக்சர் ஆகிய மூன்று கல்லூரிகளும் உள்ளன.

சேர்க்கை
--------

* இக்கல்லூரி சேர்கையானது அண்ணா பல்கலைக்கழக தொழில்நுட்பக் கல்வி இயக்குநர் மூலம் நடக்கிறது.
* அனைத்து படிப்புகளுக்கான விண்ணப்ப படிவங்கள் கல்லூரியிலும் கார்ப்பரேட் அலுவலகத்திலும் கிடைக்கின்றன.

குறிப்புகள்
-----------

1. ↑  "About Thangavelu Engineering College". 2015-09-24 அன்று பார்க்கப்பட்டது.

வெளி இணைப்புகள்
---------------

*
**ஏ.ம் ஆரிஃப்** (*A. M. Ariff*) இந்தியாவைச் சேர்ந்த ஓர் அரசியல்வாதியாவார். 2019 ஆம் ஆண்டு முதல் கேரள மாநிலத்தின் ஆலப்புழா தொகுதியை நாடாளுமன்ற உறுப்பினராக இவர் பிரதிநிதித்துவப்படுத்துகிறார். இந்திய பொதுவுடமைக் கட்சியின் (மார்க்சியம்) உறுப்பினரான இவர், 2006 ஆம் ஆண்டு முதல் 2019 ஆம் ஆண்டு வரை கேரள சட்டமன்றத்தில் அரூர் தொகுதியை பிரதிநிதித்துவப்படுத்தினார். மூத்த அரசியல் தலைவர் கே.ஆர்.கௌரி அம்மாவைத் தோற்கடித்து ஆரிஃப் 2006 ஆம் ஆண்டு அரூரில் தனது முதல் வெற்றியைப் பெற்றார். 2006, 2011 மற்றும் 2016 ஆம் ஆண்டுகளில் அரூரில் இருந்து கேரள சட்டமன்றத்திற்கு 3 முறை ஆரிஃப் தேர்ந்தெடுக்கப்பட்டார். 2019 ஆம் ஆண்டு நடைபெற்ற தேர்தலில் ஆலப்புழாவில் இருந்து மக்களவைக்கு தேர்ந்தெடுக்கப்பட்டார்.

2006 ஆம் ஆண்டு நடைபெற்ற சட்டமன்றத் தேர்தலில் அப்போதைய மாநில விவசாய அமைச்சரும் மூத்த அரசியல்வாதியுமான கே.ஆர். கௌரியம்மாவைத் தோற்கடித்தார் என்பது குறிப்பிடத்தக்க வெற்றியாகும். 
2016 ஆம் ஆண்ட்டின் கேரள சட்டப் பேரவைத் தேர்தலில், அதிக வாக்குகள் பெற்ற வேட்பாளர்கள் பட்டியலில் இவர் மூன்றாவது இடத்தைப் பிடித்தார். 2017 ஆம் ஆண்டில், கேரளா முதல் காசுமீர் சமூக அறக்கட்டளை இந்தியாவின் சிறந்த சட்டமன்ற உறுப்பினர் விருதை வழங்கியது. 17 ஆவது நாடாளுமன்றத்தில் கேரளாவில் இருந்து தேர்ந்தெடுக்கப்பட்ட பொதுவுடமைக் கட்சி உறுப்பினர் என்ற சிறப்பும் இவருக்கு உண்டு.

அரசியல் வாழ்க்கை
----------------

ஆரிஃப் தனது தீவிர அரசியல் வாழ்க்கையை கல்லூரி காலத்திலேயே தொடங்கினார். கல்லூரியில் ஒன்றிய இதழின் ஆசிரியராகவும், பின்னர் சங்கத்தின் தலைவராகவும் தேர்ந்தெடுக்கப்பட்டு செயல்பட்டார். தொடர்ந்து மாணவர் அமைப்பின் தலைவர், ஆலப்புழா மாவட்டச் செயலர் என பல பதவிகளை வகித்து இறுதியாக கட்சியின் மாணவர் பிரிவின் மாநிலக் குழு உறுப்பினரானார். பின்னர் இந்தியப் பொதுவுடமைக் கட்சியின் இளைஞர் பிரிவில் மாநிலக் குழு உறுப்பினரானார்.

மேற்கோள்கள்
-----------

1. ↑  "MLA Profile Gov of Kerala". 23 ஜனவரி 2013 அன்று மூலம் பரணிடப்பட்டது. 29 திசம்பர் 2012 அன்று பார்க்கப்பட்டது.